Filmat fuq il-midja soċjali juri x-xatt ta' Marsalforn mgħarraq Filmat imtella' fuq il-midja soċjali juri x-xatt ta' Marsalforn mgħarraq fl-ilma. Ir-riħ qawwi li qed jolqot sew lil Marsalforn wassal biex il-mewġ jitla' u jgħatti t-triq u l-bankini max-xatt. Dwar ir-riħ qawwi, l-Uffiċċju Meteoloġiku tal-Ajruport Internazzjonali ta' Malta ħareġ twissija li tgħid hekk: " Ir-riħ mill-Punent Majjistru ser ikun qawwi għal qawwi ħafna, f'xi waqtiet ikun qawwi ħafna għal qawwa ta' riefnu fuq l-inħawi fejn jaqbel tal-Gżejjer Maltin ." Din it-twissija tibqa' fis-seħħ sal-għaxra tal-lejla.